Татарстан Республикасы Министрлар Кабинетының 2016 елның 2 декабрендәге 885 номерлы карары белән расланды

Татарстан Республикасының социаль юнәлештәге коммерциячел булмаган оешмалары эшчәнлеген иң яхшы яктыртуга конкурс турында

нигезләмә

1. Гомуми нигезләмәләр

1.1. Социаль юнәлештәге коммерциячел булмаган оешмалар эшчәнлеген иң яхшы яктыртуга конкурсны (алга таба – Конкурс) оештыручы (алга таба – Оештыручы) – «Татмедиа» матбугат һәм массакүләм коммуникацияләр буенча республика агентлыгы .

1.2. Конкурс ел саен үткәрелә.

1. Конкурсның максатлары һәм бурычлары

* 1. Конкурсның максаты – социаль юнәлештәге коммерциячел булмаган оешмалар (алга таба – Татарстан Республикасының СЮ КБО) эшчәнлеген иң яхшы яктыртуга игътибарны җәлеп итү.
	2. Конкурсның бурычлары:

Татарстан Республикасының социаль юнәлештәге коммерциячел булмаган оешмаларын халык арасында популярлаштыруга массакүләм мәгълүмат чараларын (алга таба – ММЧ) стимуллаштыру;

телевидениедә, радиода, басма ММЧ һәм «Интернет» мәгълүмат-телекоммуникация челтәрендә Татарстан Республикасының социаль юнәлештәге коммерциячел булмаган оешмалары тарафыннан үткәрелә торган чараларга һәм акцияләргә багышланган материаллар санын арттыру;

Татарстан Республикасының социаль юнәлештәге коммерциячел булмаган оешмалары эшчәнлеген яктырта торган журналист эшләренең сыйфатын арттыру.

1. Конкурсның өстенлекле юнәлешләре
	1. Өстәмә белем бирүне, фәнни-техник иҗатны һәм сәнгать иҗатын үстерү.
	2. Социаль ятимлекне профилактикалау, гаиләгә, ата-аналарга һәм балаларга ярдәм итү.
	3. Ирекле янгын сагының гамәлдәге бүлекчәләрен үстерү һәм камилләштерү, халыкны табигый бәла-казалар, экологик, техноген һәм башка һәлакәтләр китергән зыянны җиңеп чыгуга, бәхетсезлек очракларын булдырмый калуга әзерләү.
	4. Өлкән яшьтәге кешеләрнең тормыш сыйфатын арттыру.
	5. Гражданлык бердәмлеген ныгыту, милләтара һәм динара мөнәсәбәтләрне җайлаштыру.
	6. Инвалидларны һәм аларның гаиләләрен социаль җайлаштыру, инвалидларның, шул исәптән белем бирү оешмаларын тәмамлаучыларның эшкә урнашуына, эш урынында җайлашуына һәм шунда калуына булышлык күрсәтү.
	7. Әйләнә-тирә мохитне саклау, балаларның һәм яшьләрнең экология өлкәсендәге эшчәнлеген үстерү.
	8. Җәмгыятьтә коррупциячел тәртипкә түзеп тормаучанлык тәрбияләү.
	9. Массакүләм спортны үстерү һәм сәламәт яшәү рәвешен популярлаштыру.
	10. Гражданнарның үз-үзләрен социаль яктан куркыныч тотышын профилактикалау.
	11. Хәйриячелеккә һәм ихтыярый эшчәнлеккә булышлык күрсәтү.
	12. Татарстан Республикасының социаль юнәлештәге коммерциячел булмаган оешмалары секторы инфраструктурасын үстерү.

1. Конкурсның номинацияләре
	1. Конкурс түбәндәге номинацияләр буенча үткәрелә:

«Татарстан Республикасының социаль юнәлештәге коммерциячел булмаган оешмалары эшчәнлеген яктырткан иң яхшы телесюжет (яки телетапшыру)»;

«Татарстан Республикасының социаль юнәлештәге коммерциячел булмаган оешмалары эшчәнлеген яктырткан иң яхшы радиосюжет (яки радиотапшыру)»;

«Басма массакүләм мәгълүмат чараларында Татарстан Республикасының социаль юнәлештәге коммерциячел булмаган оешмалары эшчәнлеген яктырткан иң яхшы язма»;

«Интернет» мәгълүмат-телекоммуникация челтәрендә Татарстан Республикасының социаль юнәлештәге коммерциячел булмаган оешмалары эшчәнлеген яктырткан иң яхшы язма».

* 1. Һәр номинация буенча I, II, III урыннар бирү күздә тотыла.
1. Конкурска гариза бирүчеләр һәм Конкурста катнашучылар
	1. Конкурста ММЧ редакцияләре, аерым авторлар, авторлар коллективлары һәм төркемнәре, шулай ук башка юридик затлар, шул исәптән Татарстан Республикасының социаль юнәлештәге коммерциячел булмаган оешмалары катнаша ала.

Конкурска гариза бирүчеләр – әлеге Нигезләмәнең 6.4 пункты нигезендә документлар тапшырган ММЧ редакцияләре, аерым авторлар, авторлар коллективлары һәм төркемнәре, шулай ук башка юридик затлар һәм Татарстан Республикасының социаль юнәлештәге коммерциячел булмаган оешмалары (алга таба – Гариза бирүчеләр).

Конкурста катнашучылар – конкурс эшләре әлеге Нигезләмәнең 7.1 – 7.4 пунктлары нигезендә Конкурста катнашуга кертелгән ММЧ редакцияләре, аерым авторлар, авторлар коллективлары һәм төркемнәре, шулай ук башка юридик затлар һәм Татарстан Республикасының социаль юнәлештәге коммерциячел булмаган оешмалары (алга таба – Катнашучылар).

* 1. Конкурска тәкъдим ителгән конкурс эше бер, ике яки берничә зат тарафыннан башкарылган булырга мөмкин.
1. Конкурсны үткәрү шартлары
	1. Оештыручы Конкурс үткәрү турындагы карарны аны үткәрү көненә кадәр 60 календарь көннән дә соңга калмыйча кабул итә. Оештыручы, әлеге карарны кабул иткәннән соң, җиде календарь көн эчендә үзенең «Интернет» мәгълүмат-телекоммуникация челтәрендәге рәсми сайтында (<http://tatmedia.tatarstan.ru>) «Яңалыклар» һәм «Конкурслар» бүлекләрендә Конкурс турында мәгълүмат урнаштыра, әлеге мәгълүмат Оештыручының Конкурс үткәрү хакында карар кабул итү көне, Конкурсны үткәрү датасы, вакыты һәм урыны, Конкурска документлар кабул ителә башлау һәм тәмамлану датасы һәм вакыты; Конкурска тәкъдим ителгән документларны карап тикшерү чоры һәм Конкурска йомгак ясау датасы; җиңүчеләрне бүләкләү датасы, вакыты һәм урыны турында хәбәр итә.
	2. Әгәр Конкурска бер генә гариза тапшырылса яки бер гариза да тапшырылмаса, Конкурс үткәрелмәгән булып санала.
	3. Конкурскаәлеге Нигезләмәнең 6.1 пункты нигезендә Татарстан Республикасы дәүләт телләренең берсендә иҗат ителгән, Конкурсның өстенлекле юнәлешләренә туры килә торган һәм конкурс игълан ителергә бер ел кала башкарылган эшләр кабул ителә.
	4. Конкурска түбәндәге эшләр кабул ителә:

MP4 һәм (яки) күчереп алу өчен актив сылтама форматында СD- яки DVD-дискта һәм (яки) флеш-картада кимендә 15 секунд дәвамындагы телевизион эшләр (программалар, махсус репортажлар, телесюжет цикллары һәм башка телевизион эшләр);

MP4 һәм (яки) күчереп алу өчен актив сылтама форматында СD- яки DVD-дискта һәм (яки) флеш-картада кимендә 15 секунд дәвамлылыкта радиосюжетлар (программалар, махсус репортажлар, радиосюжетлар цикллары);

җитәкче имзасы һәм юридик зат мөһере (булганда) белән яисә физик затлар өчен автор имзасы белән таныкланган, кимендә 500 билгедән торган, төп нөсхәдә, һәм (яки) күчермәдә, һәм (яки) сканлаштырылган вариантта кертелгән басма массакүләм мәгълүмат чараларында (язмалар серияләре, махсус чыгарылышлар) газеталарда (журналларда, альманахларда) һәм башка басма массакүләм мәгълүмат чараларында язмалар;

язмага актив сылтаманы һәм (яки) күчереп алу өчен актив сылтаманы күрсәтеп, бастырып чыгарып, яки СD-, яки DVD-дискта, яки флеш-картада кертелгән «Интернет» мәгълүмат-телекоммуникация челтәрендә язмалар.

* 1. Конкурска кертелгән конкурс эшләре рецензияләнми.
	2. Конкурста катнашу өчен Гариза бирүчеләр түбәндәге документларны тапшыра:
1. әлеге Нигезләмәнең 6.4 нче пунктында күрсәтелгән рәвештә конкурс эше;
2. әлеге Нигезләмәгә 1 нче кушымтада күрсәтелгән рәвештә катнашуга анкета-заявка (төп нөсхәсе, күчермәсе яки PDF-файл форматында сканлаштырылган варианты);
3. юридик затлар, шул исәптән Татарстан Республикасының СЮ КБО, юридик затлар буларак теркәлгән ММЧ редакцияләре өчен түбәндәге документлар:

юридик затны салым органында исәпкә кую турында таныклык (салым түләүченең шәхси тәңгәлләштерү номеры) (күчермәсе);

юридик затны дәүләт теркәвенә алу турында таныклык (Төп дәүләт теркәү номеры) (күчермәсе);

юридик зат җитәкчесен вазыйфага билгеләү турында боерык (күчермәсе);

гамәлгә кую документлары (күчермәсе);

Юридик затларның бердәм дәүләт реестрыннан өземтә (документларны Конкурска тапшырган көнгә кадәр күп дигәндә 6 ай алдан бирелгән);

ММЧ теркәү турында таныклык (күчермәсе) – ММЧ өчен;

1. физик затлар өчен (авторлар, авторлар коллективлары):

паспорт яки аны алмаштыра торган документ (күчермәсе);

әлеге Нигезләмәгә 2 нче кушымтада күрсәтелгән рәвештә шәхси мәгълүматларны эшкәртүгә, бирүгә һәм таратуга ризалык;

1. юридик зат булмаган ММЧ редакцияләре өчен:

ММЧ теркәү турында таныклык (күчермәсе);

ММЧ редакциясе уставының яки «Массакүләм мәгълүмат чаралары турында» 1991 елның 27 декабрендәге 2124-I номерлы Россия Федерациясе Законының (алга таба – ММЧ турында Закон) 20 статьясы нигезендә аны алмаштыра торган шартнамәнең күчермәсе, әгәр ММЧ редакциясендә 10 кешедән әзрәк кеше булса;

Юридик затларның бердәм дәүләт реестрыннан тиешле массакүләм мәгълүмат чарасына кагылышлы өземтә (документларны Конкурска тапшырган көнгә кадәр күп дигәндә 6 ай алдан бирелгән);

тиешле массакүләм мәгълүмат чарасын салым органында исәпкә кую турында таныклыкның күчермәсе (салым түләүченең шәхси тәңгәлләштерү номеры);

баш мөхәррирне вазыйфага билгеләп кую турында боерык күчермәсе;

1. авторлар яки авторлар коллективлары яисә төркемнәре, яки юридик затлар, яки ММЧ редакцияләре, яки СЮ КБО өчен:

конкурс эшенә призлы урын бирелгән очракта, процентлар чагыштырмасында акчаны бүлү турында килешү.

Әлеге пунктның 2 – 6 пунктчаларында күрсәтелгән документларны кәгазьдә яки электрон вариантта, сканлаштырып, PDF-файл форматында бирү рөхсәт ителә.

* 1. Әлеге Нигезләмәнең 6.6 нчы пункты нигезендә документлар исемлеге, Оештыручы Конкурс үткәрү турында карар кабул иткән көннән соң, 30 календарь көн эчендә «Татарстан Республикасының социаль юнәлештәге коммерциячел булмаган оешмалары эшчәнлеген иң яхшы яктыртуга конкурс» билгесе белән 420066, Татарстан Республикасы, Казан шәһәре, Декабристлар ур., 2 нче йорт адресы буенча китереп тапшырыла, почта аша яки konkurs.nko@tatar.ru электрон почтасы аша Оештыручыга җибәрелә, белешмәләр өчен тел.: 8(843) 570-31-04.
	2. Конкурска тапшырылган документлар, аны Гариза бирүчедән алган көннән соң, бер эш көне эчендә Оештыручы тарафыннан теркәлә.
	3. Конкурста катнашуга бәйле чыгымнар (почта, командировка һәм башка) Гариза бирүчеләр һәм Катнашучылар тарафыннан мөстәкыйль түләнә.
	4. Конкурс йомгаклары Конкурс комиссиясе тарафыннан конкурс эшләрен кабул итү тәмамланган көннән соң 30 календарь көн эчендә ясала һәм беркетмә белән рәсмиләштерелә, ул комиссия утырышын үткәргән көннән соң өч календарь көн эчендә комиссия рәисе яки аның урынбасары тарафыннан имзалана.
	5. Конкурска тапшырылган документлар Катнашучыларга бары тик аларның таләбе буенча гына, мондый таләпне алган көннән соң 20 календарь көн эчендә кире кайтарыла.
	6. Конкурс эшләре Конкурс йомгакларын ясаган көннән соң өч ел дәвамында саклана.
1. Конкурс эшләрен Конкурска кертү критерийлары
	1. Конкурс эшен Конкурста катнашуга кертү стадиясендә Оештыручы, Гариза бирүченең документлары кабул ителгән көннән соң, өч эш көне эчендә конкурс эшләренең түбәндәге таләпләргә туры килү-килмәвен бәяләү нәтиҗәләре буенча Конкурска кертү яки кертүдән баш тарту хакында карар кабул итә:

әлеге Нигезләмәнең 6.3, 6.4, 6.6, 6.7 пунктларында бәян ителгән таләпләр нигезендә тапшыру турында;

әлеге Нигезләмәнең III бүлегендәге Конкурсның өстенлекле юнәлешләре нигезендә тапшыру турында.

* 1. Конкурс эшенең әлеге Нигезләмәдәге 7.1 нче пунктта күрсәтелгән таләпләргә туры килмәве Конкурста катнашуга кертүдән баш тарту өчен нигез булып тора.
	2. Конкурс эшенең Конкурста катнашуга кертелүе турында һәм аны кертүдән баш тарту хакында Гариза бирүчеләргә, анкета-заявкада күрсәтелгән адрес җибәрү турында хәбәр итеп, Оештыручы җитәкчесе (җитәкчесе урынбасары) имзалаган һәм Конкурста катнашуга кертү турында яки кертүдән баш тарту хакында карар кабул ителгән көннән соң бер эш көне эчендә җибәрелгән заказлы хат белән хәбәр ителә.
	3. Конкурска кертелмәгән конкурс эшләре, документларны Конкурска тапшыру өчен билгеләнгән вакыт эчендә җитешсезлекләрне бетергәннән соң, конкурска яңадан тәкъдим ителә ала.
1. Конкурс эшләрен бәяләү критерийлары
	1. Конкурска кертелгән конкурс эшләрен бәяләгәндә, түбәндәге критерийлар исәпкә алына:

Конкурс тематикасын һәм юнәлешләрен чагылдыра торган эчтәлек (0 – 10 балл);

сәнгати алымнар куллану (0 – 10 балл);

язмаларның һәм сюжетларның Татарстан Республикасы халкы өчен тәрбияви һәм иҗтимагый кыйммәте (0 – 10 балл);

концепциянең, сценарийның һәм билгеләнгән тематиканы яктыртуның оригиналь булуы (0 – 10 балл);

Татарстан Республикасының СЮ КБО вәкилләрен материалда катнашуга җәлеп итү (0 – 10 балл);

Татарстан Республикасының СЮ КБО турында материаллар сериясе (ике һәм күбрәк) булу (0 – 10 балл).

* 1. Балларның чик суммаларын призлы урыннар буенча бүлү:

1 урын: 60 – 50 балл.

2 урын: 49 – 40 балл.

3 урын: 39 – 30 балл.

1. Конкурс комиссиясе
	1. Конкурс комиссиясе составы Татарстан Республикасы Министрлар Кабинеты карары белән раслана.
	2. Конкурс комиссиясе үз эшен түләүсез башкара.
	3. Комиссия эше утырышларда гамәлгә ашырыла. Утырышта конкурс комиссиясе әгъзаларының кимендә яртысы катнашса, ул хокуклы санала.
	4. Конкурс комиссиясе эшенә рәис җитәкчелек итә. Конкурс комиссиясе рәисе булмаганда, конкурс комиссиясе рәисе вазыйфалары конкурс комиссиясе рәисе урынбасарына йөкләнә.
	5. Конкурс комиссиясе рәисе конкурс комиссиясе утырышларын үткәрү урынын, көнен һәм вакытын билгели, конкурс комиссиясе утырышларында рәислек итә һәм конкурс комиссиясе секретарена конкурс комиссиясе эшчәнлеген оештыру-техник тәэмин итү мәсьәләләре буенча йөкләмәләр бирә.
	6. Конкурс комиссиясе әлеге Нигезләмәнең 8.1 нче пунктында билгеләнгән конкурс эшләрен бәяләү критерийлары нигезендә тапшырылган эшләрне бәяли.
	7. Конкурска нәтиҗәләр ясаганда, түбәндәге карарларның берсе кабул ителә:
2. призлы урыннар бирү турында һәм Оештыручыга акчалата бүләкләрне түләргә тәкъдим итү турында;
3. әгәр тапшырылган эшләрнең берсе дә игътибарга лаек дип танылмаса яки аларның берсе дә әлеге Нигезләмәдә бәян ителгән таләпләргә җавап бирмәсә, бер яки берничә номинация буенча призлы урыннар һәм аерым номинацияләргә акчалата бүләкләү бирмәү турында;
4. әгәр конкурс үткәрелмәгән булып саналса, гомумән, призлы урыннар һәм акчалата бүләкләү бирмәү турында.
	1. Әгәр берәр номинациягә бер генә заявка тапшырылса яки бер заявка да тапшырылмаса, номинация булмаган дип санала, һәм әлеге номинация буенча призларга бүлеп бирелгән акча тигез өлешләрдә башка номинацияләр арасында бүленә.
	2. Конкурс комиссиясе номинацияләрнең берәрсендә урын(нар) бирмәү турында карар кабул итсә, призларга бүлеп бирелгән акча оештыручы тарафыннан тигез өлешләрдә башка номинацияләрдә шул ук урыннарны алган җиңүчеләр арасында бүленә.
	3. Призлы урын бирелгән бер конкурс эшендә берничә автор һәм (яки) берничә юридик зат һәм (яки) берничә ММЧ редакциясе катнашса, конкурс комиссиясенә тапшырылган алар төзегән килешү нигезендә бу номинация урынына билгеләнгән призларга бүлеп бирелгән акча әлеге затлар арасында бүленә.
	4. Нинди дә булса номинациядә баллар тигез булган очракта, Конкурс комиссиясе карары нигезендә ике яки берничә катнашучыга призлы урын бирелергә мөмкин.
	5. Конкурс комиссиясе әгъзалары утырышында мәсьәләләрне хәл иткәндә һәр конкурс комиссиясе әгъзасы бер тавышка ия. Конкурс комиссиясе әгъзасының үз тавышын башкага бирүе рөхсәт ителми.
	6. Конкурс комиссиясе утырышы әгъзаларының кимендә яртысы булганда үткәрелә. Конкурс комиссиясе карары ачык тавыш бирү юлы белән, утырышта катнашкан конкурс комиссиясе әгъзаларының, конкурс комиссиясе рәисе һәм аның урынбасарларының тавышлары күпчелеге нигезендә кабул ителә һәм беркетмә белән рәсмиләштерелә.
	7. Тавышлар тигез булганда конкурс комиссиясе рәисенең яки аны алыштыручы затның тавышы хәлиткеч була.
	8. Конкурс комиссиясе секретаре конкурс комиссиясе әгъзалары составына керми һәм утырышта тавыш бирү хокукыннан башка гына катнаша.
	9. Конкурс комиссиясе утырышы беркетмәсе, имза салынганнан соң өч эш көненнән дә соңга калмыйча, Оештыручының «Интернет» мәгълүмат-телекоммуникация челтәрендәге рәсми сайтына ачык файдалануга урнаштырыла.
5. Конкурсның приз фонды
	1. Конкурсның гомуми приз фонды 400,0 мең сум тәшкил итә.
	2. Конкурста җиңүчеләргә түбәндәге акчалата бүләкләр бирелә:

|  |  |  |
| --- | --- | --- |
| Номинацияләр | Урын | Сумма,мең сум |
| «Татарстан Республикасының социаль юнәлештәге коммерциячел булмаган оешмалары эшчәнлеген яктырткан иң яхшы телесюжет (яки телетапшыру)»  | I урын | 50,0 |
| II урын | 30,0 |
| III урын | 20,0 |
| «Татарстан Республикасының социаль юнәлештәге коммерциячел булмаган оешмалары эшчәнлеген яктырткан иң яхшы радиосюжет (яки радиотапшыру)»  | I урын | 50,0 |
| II урын | 30,0 |
| III урын | 20,0 |
| «Басма массакүләм мәгълүмат чараларында Татарстан Республикасының социаль юнәлештәге коммерциячел булмаган оешмалары эшчәнлеген яктырткан иң яхшы язма»  | I урын | 50,0 |
| II урын | 30,0 |
| III урын | 20,0 |
| «Интернет» мәгълүмат-телекоммуникация челтәрендә Татарстан Республикасының социаль юнәлештәге коммерциячел булмаган оешмалары эшчәнлеген яктырткан иң яхшы язма»  | I урын | 50,0 |
| II урын | 30,0 |
| III урын | 20,0 |

* 1. Конкурста җиңүчеләргә әлеге Нигезләмәнең 9.8 – 9.10 пунктлары нигезендә Нигезләмәнең 10.2 пунктында күрсәтелгән күләмдә акчалата бүләкләр бирелә.
	2. Конкурсның приз фондын бүлү һәм документларны Конкурска тапшырганда анкета-заявкада күрсәтелгән кредит оешмасындагы счетларга акчаны күчерү Конкурс комиссиясе карары һәм бу Нигезләмә нигезендә конкурс комиссиясе конкурска йомгаклар ясаган көннән соң 30 календарь көн эчендә Оештыручы тарафыннан гамәлгә ашырыла.
1. Махсус шартлар
	1. Оештыручы Россия Федерациясе Граждан кодексында күздә тотылган тәртиптә Конкурс эшләрен тапшыру өчен билгеләнгән вакытның беренче яртысында Конкурсны үткәрмәү хокукын үзендә калдыра.
	2. Конкурс эшләрен тапшырган Гариза бирүчеләр һәм Катнашучылар өченче затларның авторлык хокукларын сакламаган өчен законнар нигезендә җавап тота.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_